Anunţ juridic important

|

52009PC0430

Propunere de regulament al Consiliului de modificare a Regulamentului (CE) nr. 682/2007 de impunere a unei taxe antidumping definitive la importurile de porumb dulce boabe preparat sau conservat, originar din Thailanda  /* COM/2009/0430 final */

	[pic] | COMISIA COMUNITĂŢILOR EUROPENE |Bruxelles, 19.8.2009COM(2009) 430 finalPropunere deREGULAMENT AL CONSILIULUIde modificare a Regulamentului (CE) nr. 682/2007 de impunere a unei taxe antidumping definitive la importurile de porumb dulce boabe preparat sau conservat, originar din ThailandaEXPUNERE DE MOTIVECONTEXTUL PROPUNERII |Motivele și obiectivele propunerii Prezenta propunere vizează aplicarea Regulamentului (CE) nr. 384/96 al Consiliului din 22 decembrie 1995 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene, astfel cum a fost modificat ultima dată prin Regulamentul (CE) nr. 2117/2005 al Consiliului din 21 decembrie 2005 (denumit în continuare „regulamentul de bază”) în cadrul procedurii privind importurile de porumb dulce boabe preparat sau conservat, originar din Thailanda. |Contextul general Prezenta propunere se face în contextul punerii în aplicare a regulamentului de bază și este rezultatul unei anchete care s-a desfășurat în conformitate cu cerințele de fond și de procedură prevăzute în regulamentul de bază. |Dispoziții în vigoare în domeniul propunerii Regulamentul (CE) nr. 682/2007 al Consiliului de impunere a unei taxe antidumping definitive la importurile de porumb dulce boabe preparat sau conservat, originar din Thailanda. Regulamentul (CE) nr. 954/2008 a modificat Regulamentul (CE) nr. 682/2007 în ceea ce privește taxa aplicată unei societăți și „tuturor celorlalte societăți”. Decizia 2007/424/CE a Comisiei, de acceptare a unor angajamente oferite de doi producători din Thailanda. |Coerența cu alte politici și obiective ale Uniunii Nu este cazul. |CONSULTAREA PăRțILOR INTERESATE șI EVALUAREA IMPACTULUI |Consultarea părților interesate |Părțile interesate vizate de procedură au avut posibilitatea de a-și apăra interesele în cursul anchetei, în conformitate cu dispozițiile regulamentului de bază. |Obținerea și utilizarea expertizei |Nu a fost nevoie de expertiză externă. |Evaluarea impactului Prezenta propunere este rezultatul punerii în aplicare a regulamentului de bază. Regulamentul de bază nu prevede o evaluare generală a impactului, dar conține o listă exhaustivă cu condiții care trebuie evaluate. |ELEMENTELE JURIDICE ALE PROPUNERII |Rezumatul acțiunii propuse La 16 septembrie 2008, Comisia a inițiat o reexaminare intermediară parțială a măsurilor antidumping în vigoare referitoare la importul de porumb dulce boabe preparat sau conservat, originar din Thailanda. Domeniul de aplicare al reexaminării s-a limitat la examinarea formei măsurilor și, mai ales, examinarea acceptabilității și fezabilității angajamentelor oferite de anumiți producători-exportatori din Thailanda. Prezenta propunere de modificare a Regulamentului (CE) nr. 682/2007 se bazează pe concluziile definitive, care indică faptul că angajamentele de preț nu constituie o formă adecvată a măsurilor. Se propune, prin urmare, adoptarea de către Consiliu a propunerii de regulament anexate, care ar trebui publicată în Jurnalul Oficial al Uniunii Europene până la 15 decembrie 2009, cel târziu. |Temeiul juridic Regulamentul (CE) nr. 384/96 al Consiliului din 22 decembrie 1995 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene, astfel cum a fost modificat ultima dată prin Regulamentul (CE) nr. 2117/2005 al Consiliului din 21 decembrie 2005. |Principiul subsidiarității Propunerea intră în sfera competenței exclusive a Comunității. În consecință, principiul subsidiarității nu se aplică. |Principiul proporționalității Propunerea respectă principiul proporționalității din următoarele motive. |Tipul acțiunii este descris în regulamentul de bază menționat anterior și nu permite luarea de decizii la nivel național. |Nu sunt aplicabile indicațiile privind modul în care sarcina financiară și administrativă care revine Comunității, guvernelor naționale, autorităților regionale și locale, operatorilor economici și cetățenilor este redusă la minimum și proporțională cu obiectivul propunerii. |Alegerea instrumentelor |Instrumente propuse: regulament. |Alte instrumente nu ar fi adecvate deoarece regulamentul de bază nu prevede alte opțiuni. |IMPLICAțIILE BUGETARE |Propunerea nu are nicio incidență asupra bugetului comunitar. |Propunere deREGULAMENT AL CONSILIULUIde modificare a Regulamentului (CE) nr. 682/2007 de impunere a unei taxe antidumping definitive la importurile de porumb dulce boabe preparat sau conservat, originar din ThailandaCONSILIUL UNIUNII EUROPENE,având în vedere Tratatul de instituire a Comunității Europene,având în vedere Regulamentul (CE) nr. 384/96 al Consiliului din 22 decembrie 1995 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene[1] (denumit în continuare „regulamentul de bază”), în special articolul 8 și articolul 11 alineatul (3),având în vedere propunerea Comisiei, prezentată după consultarea comitetului consultativ,întrucât:A. PROCEDURĂ1. Măsurile în vigoare(1) În urma unei anchete (denumită în continuare „ancheta inițială”), Consiliul a impus, prin Regulamentul (CE) nr. 682/2007[2] (denumit în continuare „regulamentul inițial”), taxe antidumping definitive asupra importurilor de porumb dulce boabe preparat sau conservat, originar din Thailanda, încadrat la codurile NC ex 2001 90 30 și ex 2005 80 00. Măsurile au luat forma unei taxe ad valorem . Regulamentul (CE) nr. 954/2008[3] a modificat Regulamentul (CE) nr. 682/2007 în ceea ce privește nivelul taxei aplicate unei societăți și „tuturor celorlalte societăți”. Astfel, nivelurile taxei sunt cuprinse între 3,1% și 14,3%. Importurile provenind de la doi producători-exportatori din Thailanda, și anume Malee Sampran Public Co Ltd (Malee) și Sun Sweet Co Ltd (Sun Sweet) ale căror angajamente fuseseră acceptate prin Decizia 2007/424/CE[4] și care îndeplineau condițiile prevăzute la articolul 2 din Regulamentul (CE) nr. 682/2007, au fost scutite de taxă.2. Motivele reexaminării(2) La momentul instituirii măsurilor definitive, Consiliul a permis în mod excepțional producătorilor-exportatorilor cooperanți care nu au reușit să depună o ofertă de angajament privind prețurile suficient de bine justificată în termenul prevăzut la articolul 8 alineatul (2) din regulamentul de bază să își completeze oferta în termen de 10 zile calendaristice de la intrarea în vigoare a Regulamentului definitiv (CE) nr. 682/2007. Zece alte oferte de angajament au fost completate în acest termen. Cele două oferte de angajament acceptate și cele zece alte oferte includ prețurile minime de import fixe.(3) După comunicarea celor zece alte oferte, industria comunitară s-a opus acceptării angajamentelor de preț afirmând că prețurile de import minime fixe nu mai constituiau o formă eficientă a măsurii datorită creșterii prețurilor produsului în cauză (astfel cum este definit în considerentul 16 de mai jos) precum și ale materiei sale prime principale și ale principalelor intrări.(4) În scopul de a reevalua caracterul adecvat al angajamentelor ca formă eficientă a măsurii antidumping, Comisia a considerat necesară reevaluarea acceptabilității și fezabilității angajamentelor oferite și a celor acceptate.3. Ancheta(5) Întrucât a ajuns la concluzia, după consultarea comitetului consultativ, că există elemente de probă suficiente pentru a justifica deschiderea unei reexaminări intermediare parțiale, Comisia a decis, la 16 septembrie 2008, printr-un aviz de inițiere publicat în Jurnalul Oficial al Uniunii Europene[5] , deschiderea unei reexaminări intermediare parțiale, în conformitate cu articolul 11 alineatul (3) din regulamentul de bază.(6) Domeniul de aplicare al reexaminării s-a limitat la examinarea formei măsurii aplicabile celor doi producători-exportatori thailandezi ale căror angajamente au fost acceptate și celor zece producători-exportatori thailandezi ale căror oferte de angajament erau în curs de examinare.(7) Comisia a informat oficial despre deschiderea unei reexaminări intermediare parțiale producătorii-exportatori, reprezentanții țării exportatoare, producătorii comunitari și asociația acestora, precum și importatorii. Părților interesate li s-a oferit posibilitatea de a-și face cunoscute punctele de vedere în scris și de a solicita o audiere în termenul prevăzut în avizul de inițiere.(8) În vederea obținerii informațiilor pe care le-a considerat necesare pentru anchetă, Comisia a trimis chestionare celor doisprezece producători-exportatori în cauză, precum și producătorilor comunitari. Producătorii comunitari și șapte din cele douăsprezece societăți thailandeze au răspuns la chestionar.(9) Cinci societăți thailandeze ale căror oferte de angajament erau în curs de examinare nu au răspuns deloc la acest chestionar de reexaminare și s-a considerat că nu au cooperat la anchetă în sensul articolului 18 din regulamentul de bază. Informațiile furnizate de o societate thailandeză nu au putut fi luate în considerare din cauza caracterului incomplet al răspunsurilor confidențiale la chestionar. În plus, această societate nu a furnizat o versiune neconfidențială clară a răspunsului la chestionar. Societatea a afirmat că din cauza unor schimbări structurale importante în cadrul societății, inclusiv o schimbare a denumirii, i-a fost dificil să răspundă într-o manieră adecvată la chestionar. O altă societate thailandeză a refuzat, de asemenea, să furnizeze o versiune neconfidențială clară a răspunsului la chestionar. Societățile în cauză au fost informate cu privire la propunerea de aplicare a articolului 18 din regulamentul de bază și au avut posibilitatea de a prezenta observații. Această societate din urmă a susținut că îi era imposibil să furnizeze o versiune neconfidențială clară a datelor comunicate din cauza caracterului sensibil al informațiilor conținute. Trebuie remarcat faptul că, deși acest argument este acceptabil pentru părțile chestionarului care privesc costurile și prețurile societăților, argumentul nu poate fi acceptat pentru alte părți din chestionar, cum ar fi statistici legate de exploatare, informații generale etc. Prima societate a furnizat informații confidențiale suplimentare. Cu toate acestea, chiar dacă se ia în considerare faptul că societatea s-ar putea afla într-o etapă de restructurare, trebuie furnizate informații de bază în scopul de a permite o evaluare a situației societății. În ciuda informațiilor suplimentare prezentate într-o etapă ulterioară, această cerință minimă nu a fost îndeplinită, dat fiind faptul că nu s-au furnizat niciun fel de detalii cu privire la unele costuri. În plus, nu a fost transmisă nicio versiune neconfidențială clară a răspunsului.(10) Prin urmare, s-a considerat că nu s-a prezentat niciun argument decisiv care ar putea infirma decizia de a aplica articolul 18 din regulamentul de bază.(11) Toate celelalte societăți producătoare au cooperat răspunzând la chestionar.(12) Numeroase alte părți interesate au prezentat observații. Un importator a afirmat că instituirea de măsuri nu a fost justificată din cauza absenței dumpingului în cursul perioadei de anchetă inițială (astfel cum a fost definită mai jos în considerentul 17) și prin urmare, este necesară retragerea acestora. În acest sens, ar trebui reamintit faptul că ancheta inițială a stabilit existența unui dumping prejudiciabil. În plus, prezenta reexaminare se concentrează asupra caracterului adecvat al angajamentelor ca formă eficientă a măsurilor antidumping și nu poate fi luată în considerare nicio afirmație privind concluziile anchetei inițiale în afară de forma măsurilor. Prin urmare, această observație a trebuit să fie respinsă. Un alt importator a prezentat o cerere oficială de suspendare a măsurilor. Această cerere este în curs de evaluare independent de prezenta anchetă de reexaminare.(13) S-au efectuat vizite de verificare la sediile următoarelor societăți:(14) (a) producători-exportatori din Thailanda-  Lampang Food Products Co., Ltd., Bangkok,-  Malee Sampran Public Co., Ltd., Bangkok,-  River Kwai International Food Industry Co., Ltd., Bangkok, și-  Sun Sweet Co., Ltd., Chingmai;(b) producători comunitari-  Bonduelle Conserve International, Lille-Villeneuve d'Ascq, France-  Conserve Italia SCA, San Lazzaro di Savena, Italy.(15) Ancheta a acoperit perioada cuprinsă între 1 iulie 2007 și 30 iunie 2008 (denumită în continuare „perioada anchetei de reexaminare” sau „PAR”).4. Produsul în cauză(16) Produsul în cauză este porumb dulce ( Zea mays var. saccharata ) boabe preparat sau conservat în oțet sau acid acetic, necongelat, încadrat în prezent la codul NC ex 2001 90 30 și porumb dulce ( Zea mays var. saccharata ) boabe preparat sau conservat altfel decât în oțet sau acid acetic, necongelat, altul decât produsele de la poziția 2006 încadrate în prezent la codul NC ex 2005 80 00, originar din Thailanda.C. CONCLUZII1. Evoluția prețurilor de vânzare a produsului în cauză(17) În primul rând, au fost examinate evoluțiile prețului produsului în cauză pentru perioada începând cu perioada de anchetă inițială, cuprinsă între 1 ianuarie 2005 și 31 decembrie 2005 (denumită în continuare „ancheta inițială”) și terminându-se cu perioada anchetei de reexaminare. Datele privind restul anului 2008 au fost examinate în scopul confruntării concluziilor.(18) Analiza a arătat că prețurile de import a produsului în cauză originar din Thailanda au prezentat o tendință netă de creștere de la perioada de anchetă inițială, în special de la sfârșitul anului 2006. În ciuda unei scăderi a prețului în cursul PAR, prețurile au rămas la un nivel considerabil superior nivelului observat în cursul perioadei de anchetă inițiale. Datele disponibile pentru 2008 indică totuși o nouă creștere.Tabel 1: Prețurile importurilor în UE originare din Thailanda, pe trimestruIndice Q1/2005 = 100 | Q1 | Q2 | Q3 | Q4 |Perioada de anchetă inițială Indice | 656 100 | 669 102 | 723 110 | 699 107 |2006 Indice | 719 110 | 705 107 | 715 109 | 747 114 |2007 Indice | 830 127 | 798 122 | 814 124 | 773 118 |PAR Indice | 814 124 | 773 118 | 763 116 | 740 113 |2008 Indice | 763 116 | 740 113 | 768 117 | 811 124 |Sursa: Eurostat(19) Evoluția globală a prețurilor medii de import ale produsului în cauză conform Eurostat a fost confirmată de analiza prețurilor de vânzare verificate, în UE, a unei cutii de conserve cu o capacitate reprezentativă (12 oz - 340 g) de către societățile thailandeze. Într-adevăr, astfel cum se indică în tabelul de mai jos, aceeași tendință ca cea arătată de Eurostat poate fi observată pentru cutiile de conserve cu această capacitate.(20) În plus, o analiză a prețurilor practicate de societățile thailandeze pentru acest tip reprezentativ de cutie de conserve a arătat fluctuații de preț și mai importante de la începutul perioadei de anchetă. Prețurile de vânzare au variat cu mai mult de 30% în perioada cuprinsă între primul trimestru al anului 2005 și ultimul trimestru al PAR. Datele disponibile pentru a doua jumătate a anului 2008 confirmă această evoluție.Tabel 2: Prețuri de vânzare ale societăților thailandeze în UE (EUR/t- cutie de conserve de 340 g – indexate)Indice Q1/2005 = 100 | Q1 | Q2 | Q3 | Q4 |Perioada de anchetă inițială | 100 | 105 | 106 | 115 |2006 | 118 | 119 | 118 | 123 |2007 | 129 | 133 | 123 | 116 |PAR | 123 | 116 | 109 | 112 |2008 | 109 | 112 | 121 | 122 |Sursa: Ancheta(21) Ținând cont de variația semnificativă a prețurilor produsului în cauză după perioada de anchetă inițială, este necesar să se concluzioneze că angajamentele de preț cu prețuri minime de import fixe nu mai sunt adecvate.2. Eventuala indexare a prețurilor minime de import(22) Deși ofertele de angajament în curs de examinare și ofertele de angajament acceptate conțin exclusiv prețuri minime fixe, s-a examinat, de asemenea, dacă cele două angajamente în vigoare și cele zece oferte de angajament în curs de examinare ar putea, cu titlu excepțional, să fie menținute sau acceptate, după caz, printr-o indexare a prețurilor minime de import.(23) Prin urmare, a fost necesar să se stabilească dacă există o corelație între evoluția prețurilor de vânzare a produsului în cauză și prețurile de achiziție a principalei materii prime/principalelor intrări utilizate în procesul de producție și, în caz afirmativ, dacă aceste componente reprezintă o parte importantă a costului total de producție și dacă informațiile referitoare la preț erau disponibile publicului.(24) Cele două componente principale sunt porumbul dulce și cutiile de conserve, reprezentând fiecare între 30% și 40% din costul de producție al produsului în cauză.a) Indexarea asupra evoluției prețurilor de achiziție a porumbului dulce(25) Astfel cum se poate observa în tabelul de mai jos, prețurile medii de achiziție a porumbului dulce în Thailanda și în UE au crescut în mod semnificativ în raport cu PA inițială. La sfârșitul perioadei anchetei de reexaminare, prețurile erau în mod semnificativ mai ridicate decât în cursul perioadei de anchetă inițială. Datele disponibile pentru a doua jumătate a anului 2008 confirmă această creștere.(26) Este, de asemenea, evident că, contrar celor observate în UE, prețurile de achiziție în Thailanda prezintă o volatilitate crescută în cursul unui an dat, în special după sfârșitul anului 2006. Diferența între prețul cel mai scăzut și cel mai ridicat în Thailanda a variat cu aproape 40% între perioada de anchetă inițială și perioada anchetei de reexaminare. Datele disponibile pentru sfârșitul anului 2008 indică o volatilitate și mai ridicată.Tabel 3: Prețurile de achiziție a porumbului dulce pe trimestru în EUR (indexate)[pic]Sursa: ancheta(27) Chiar dacă s-a constatat că atât prețurile de vânzare a produsului în cauză, cât și prețurile de achiziție ale porumbului dulce au cunoscut o volatilitate crescândă după perioada de anchetă inițială, nu s-a putut stabili nicio corelație coerentă și stabilă între cele două prețuri. S-ar putea argumenta faptul că, deși între începutul anului 2005 și sfârșitul anului 2006, evoluția prețului porumbului dulce se reflectă într-o anumită măsură în evoluția prețurilor produsului în cauză, acest lucru nu mai este valabil începând cu 2007. Într-adevăr, prețurile de achiziție a porumbului dulce scad în timp ce prețurile de vânzare a produsului în cauză cresc și invers.Tabel 4: Corelație între prețurile de vânzare a produsului în cauză și prețurile de achiziție ale porumbului dulce[pic](28) În plus, analiza a arătat că evoluția prețurilor la porumbul dulce în lume nu este omogenă. Astfel cum se poate observa în tabelul 3 de mai sus, prețurile evoluează într-o manieră diferită în Thailanda și în Comunitate.(29) Din cauza absenței unei corelații între prețurile de vânzare a produsului în cauză și prețurile de vânzare a porumbului dulce, și ținând seama de evoluția divergentă a prețurilor porumbului dulce în Thailanda și în Comunitate, este evident că o indexare a prețului minim de import asupra prețului porumbului dulce nu este posibilă.(30) În plus, este la fel de important faptul că nu există informații accesibile publicului asupra prețului porumbului dulce. Datele menționate mai sus nu au putut fi obținute decât în cadrul unei reexaminări. Prin urmare, o indexare a prețului minim ar fi imposibilă chiar dacă o corelație ar fi stabilită.b) Indexarea asupra evoluției prețurilor de achiziție a cutiilor de conserve(31) Costul cutiilor de conserve, care constituie cealaltă intrare principală, reprezintă o parte a costului total de producție, care nu este suficient de importantă pentru a permite doar o indexare asupra prețului cutiilor de conserve. În orice caz, ancheta a arătat că prețurile cutiilor de conserve au rămas stabile între perioada de anchetă inițială și perioada anchetei de reexaminare, adică nu a putut fi stabilită niciun fel de corelație cu prețurile produsului în cauză. Prin urmare, se observă faptul că principalele condiții prealabile pentru indexare, astfel cum au fost expuse în considerentul 23, nu sunt îndeplinite. Posibilitatea de a indexa prețurile minime de import în funcție de evoluția prețurilor pentru cutiile de conserve nu a mai fost examinată în continuare.(32) Ținând cont de toate elementele menționate mai sus, ancheta a confirmat prin urmare că nu este posibilă indexarea prețurilor minime de import pentru a ține cont de fluctuația prețurilor produsului în cauză.3. Motive individuale de a nu accepta ofertele de angajament în curs de examinare(33) Cinci din cele zece societăți ale căror oferte de angajament erau în curs de examinare nu au răspuns la chestionar și prin urmare, s-a considerat că nu au cooperat la anchetă, în conformitate cu articolul 18 din regulamentul de bază. Din motive de politică generală, lipsa cooperării nu trebuie recompensată și astfel, ofertele de angajament în curs de examinare prezentate de aceste societăți nu pot fi acceptate.(34) S-a constatat, de asemenea, că altă societate a suportat taxele antidumping, cel puțin cu privire la anumite tranzacții. O astfel de practică compromite relația de încredere care formează baza acceptării angajamentelor de preț. Prin urmare, oferta de angajament a acestei societăți nu este acceptabilă.(35) O altă societate a înființat o societate afiliată în afara Thailandei care produce produsul în cauză. Societate a propus includerea acestei filiale în oferta de angajament. Cu toate acestea, existența unei astfel de filiale constituie un risc ridicat de compensare încrucișată. Prin urmare, oferta de angajament a acestei societăți a trebuit să fie respinsă.(36) O altă societate a încetat să producă produsul în cauză și a închiriat instalațiile sale de producție unei societăți afiliate nou înființate. Prin urmare, oferta de angajament a acestei societăți a trebuit să fie respinsă.4. Motive individuale de retragere a acceptării unui angajament(37) Verificările efectuate la sediul unei societăți al cărei angajament fusese acceptat au relevat un anumit număr de încălcări, astfel cum sunt prevăzute în Decizia [A SE INSERA] a Comisiei.D. CONCLUZII(38) Pe baza faptelor și considerațiilor de mai sus, se consideră că angajamentele de preț cu prețuri minime de import fixe nu mai sunt adecvate pentru a compensa efectul prejudiciabil al dumpingului și că nu este posibil să se indexeze prețurile minime de import pentru a remedia această problemă. În aceste condiții, ofertele de angajament ar trebui să fie respinse, iar angajamentele acceptate ar trebui să fie retrase.(39) În plus, opt din cele zece oferte de angajament în curs de examinare ar trebui să fie respinse din cauza motivelor individuale expuse mai sus.(40) În plus, unul din cele două angajamente de preț existente ar trebui să fie retras din cauza nerespectării angajamentului.(41) Prin urmare, s-a ajuns la concluzia că ancheta de reexaminare limitată la forma măsurii ar trebui să fie închisă, că ofertele de angajament în chestiune nu ar trebui acceptate și că angajamentele existente ar trebui să fie retrase.(42) Toate părțile în cauză au fost informate de faptele și considerentele esențiale pe baza cărora s-a luat decizia de a respinge ofertele de angajament în curs de examinare și de a retrage angajamentele existente și au avut posibilitatea de a-și prezenta observațiile.(43) Unele părți au afirmat că acceptarea unui angajament nu poate fi retrasă dacă toate clauzele angajamentului respectiv au fost respectate. În schimb, societății ar trebui să i se acorde posibilitatea de a-și revizui prețurile sale minime de import în conformitate cu evoluția pieței.(44) Ca răspuns la acest argument, ar trebui să se sublinieze faptul că angajamentele existente trebuie în primul rând să fie retrase, în același mod precum ofertele de angajament în curs de examinare trebuie respinse, din motive generale de punere în aplicare. Astfel cum s-a subliniat mai sus, reexaminarea a arătat că porumbul dulce nu se mai pretează la un angajament de preț, indiferent dacă societățile individuale au respectat sau nu dispozițiile angajamentului sau dacă acestea sunt dispuse să revizuiască prețurile minime de import. În orice caz, ținând cont de volatilitatea prețurilor stabilită în cursul reexaminării, o revizuire a prețurilor minime de import nu ar fi realizabilă decât prin introducerea unei formule de indexare. Cu toate acestea, reexaminarea a arătat că nu există nicio bază pentru a face acest lucru.(45) O societate a contestat faptul că prețurile sale de achiziție a porumbului dulce și prețurile sale de vânzare a produsului în cauză au prezentat o volatilitate crescândă și au urmărit o tendință de creștere între perioada de anchetă inițială și perioada anchetei de reexaminare; aceasta a afirmat că creșterea prețurilor sale de vânzare a produsului în cauză a fost cauzată în principal de prețul minim de import. Prin urmare, aceasta a afirmat că nu există motive să se retragă acceptarea angajamentului său de preț.(46) Cu toate acestea, datele furnizate de societate nu confirmă afirmațiile acesteia. Prețurile de achiziție a porumbului dulce au arătat într-adevăr o tendință de creștere deși aceasta este ușor inferioară mediei. Pe de altă parte, prețurile de vânzare a produsului în cauză practicate de societate în cursul perioadei anchetei de reexaminare au fost net superioare prețurilor minime de import corespondente și au arătat o nouă tendință de creștere în a doua jumătate a anului 2008.(47) Unele părți au afirmat în plus că respingerea ofertelor de angajament de preț în curs de examinare și retragerea angajamentelor de preț existente nu sunt în conformitate cu articolul 15 din acordul antidumping al OMC care obligă membrii OMC să ia în considerare situația specială a țărilor în curs de dezvoltare. Ca răspuns la această observație, trebuie subliniat faptul că Comisia a luat serios în considerare, cu o atitudine deschisă, toate opțiunile posibile, inclusiv indexarea prețurilor minime de import fixe, în scopul de a depăși problemele legate de punerea în aplicare a angajamentelor. Astfel, au fost explorate posibilitățile de soluții constructive în acest caz. Cu toate acestea, concluziile anchetei, astfel cum sunt enunțate în considerentele 22-32 nu lasă nicio marjă de manevră în acest sens.(48) Alte părți au solicitat suspendarea oficială a măsurilor în urma concluziilor reexaminării. Astfel cum s-a indicat în considerentul 12, această cerere este în curs de evaluare independent de prezenta anchetă de reexaminare,ADOPTĂ PREZENTUL REGULAMENT:Articolul 11. Articolul 1 alineatul (3) din Regulamentul (CE) nr. 682/2007, astfel cum a fost modificat ultima dată prin Regulamentul (CE) nr. 954/2008, se elimină.2. Articolul 1 alineatul (4) din Regulamentul (CE) nr. 682/2007, astfel cum a fost modificat ultima dată prin Regulamentul (CE) nr. 954/2008, se renumerotează ca articolul 1 alineatul (3).3. Articolul 2 din Regulamentul (CE) nr. 682/2007, astfel cum a fost modificat ultima dată prin Regulamentul (CE) nr. 954/2008, se elimină.4. Articolele 3 și 4 din Regulamentul (CE) nr. 682/2007, astfel cum a fost modificat ultima dată prin Regulamentul (CE) nr. 954/2008, se renumerotează ca articolul 2 și respectiv 3.5. Anexa II la Regulamentul (CE) nr. 682/2007, astfel cum a fost modificat ultima dată prin Regulamentul (CE) nr. 954/2008, se elimină.Articolul 2Reexaminarea intermediară parțială a Regulamentului (CE) nr. 682/2007, astfel cum a fost modificat ultima dată prin Regulamentul (CE) nr. 954/2008, se închide prin neacceptarea ofertelor de angajament.Articolul 3Prezentul regulament intră în vigoare în ziua următoare datei publicării în Jurnalul Oficial al Uniunii Europene .Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles,Pentru Consiliu,Președintele[…] [1] JO L 56, 6.3.1996, p. 1.[2] JO L 159, 20.6.2007, p. 14.[3] JO L 260, 30.9.2008, p. 1.[4] JO L 159, 20.6.2007, p. 42.[5] JO C 237, 16.9.2008, p. 18.


				|

		52012PC0021

			Propunere de REGULAMENT AL PARLAMENTULUI EUROPEAN ŞI AL CONSILIULUI de modificare a Regulamentului (CE) nr. 1342/2008 al Consiliului din 18 decembrie 2008 de stabilire a unui plan pe termen lung pentru rezervele de cod și zonele piscicole care exploatează aceste rezerve /* COM/2012/021 final - 2012/0013 (COD) */

			   	EXPUNERE DE MOTIVE
1.           CONTEXTUL PROPUNERII
Tratatul privind funcționarea Uniunii
Europene (TFUE) face distincție între competențele delegate Comisiei
de a adopta acte fără caracter legislativ și cu domeniu de
aplicare general, care completează sau modifică anumite elemente
neesențiale ale actului legislativ, astfel cum prevede articolul 290
alineatul (1) TFUE (acte delegate), și competențele conferite
Comisiei de a adopta condiții unitare de punere în aplicare a actelor
obligatorii din punct de vedere juridic ale Uniunii, astfel cum prevede
articolul 291 alineatul (2) TFUE (acte de punere în aplicare).
Obiectivul prezentei propuneri este alinierea
Regulamentului (CE) nr. 1342/2008 al Consiliului din 18 decembrie 2008 de
stabilire a unui plan pe termen lung pentru rezervele de cod și zonele
piscicole care exploatează aceste rezerve („planul pentru cod”) la noile
norme din TFUE. Competențele conferite în prezent Comisiei prin
regulamentul respectiv au fost reclasificate ca măsuri delegate și
măsuri de punere în aplicare.
Obiectivul central al planului este garantarea
exploatării durabile a rezervelor de cod din zonele geografice Kattegat,
Marea Nordului, vestul Scoției și Marea Irlandei pe baza principiului
randamentului durabil maxim [articolul 5 alineatul (1)]. Pentru îndeplinirea acestui
obiectiv, planul instituie norme pentru stabilirea posibilităților
anuale de pescuit pentru acest stoc în termeni de capturi totale admisibile
și efort de pescuit maxim admisibil. Aceste norme utilizează
anumiți parametri tehnici, în raport cu care se poate considera că
stocul se află într-o stare de conservare mai bună sau mai
precară, fiind așadar mai aproape sau mai departe de obiectivul
planului. Acești parametri sunt bazați pe date științifice și
nu reprezintă o alegere de politică strategică. Știința
poate evolua și se poate ameliora, iar planul trebuie să
conțină dispozițiile necesare prin care să se garanteze
că este actualizat în conformitate cu datele științifice optime
disponibile.
Prin urmare, articolul 10 alineatul (1) din
regulament prevede că, dacă se consideră, în urma avizului
științific, că ratele mortalității prin pescuit
și nivelurile asociate ale biomasei stocului de reproducere utilizate în
scopul îndeplinirii obiectivelor planului nu mai sunt adecvate, Consiliul
trebuie să revizuiască acești parametri astfel încât să se
garanteze că planul își poate atinge obiectivele de gestionare.
Regulamentul în vigoare conferă, prin urmare, Consiliului competența
de a modifica aceste elemente neesențiale ale planului. O astfel de
procedură decizională nu mai este posibilă în temeiul TFUE.
În mod similar, Comisia ar trebui să fie
împuternicită, de asemenea, să adopte acte delegate pentru a modifica
alte elemente neesențiale ale Regulamentului (CE) nr. 1342/2008, precum
anumiți parametri tehnici din anexa I, în cazul în care apare o astfel de
necesitate și dacă sunt îndeplinite condițiile stricte stabilite
prin regulamentul menționat.
Ar trebui, de asemenea, acordate
competențe delegate pentru stabilirea normelor privind ajustarea efortului
de pescuit în cazul în care un grup de nave este exclus din regimul de efort
sau reinclus în acesta; privind metoda de calculare a capacității de
pescuit; privind metoda de calculare pentru adaptarea efortului de pescuit
maxim admisibil; și privind modificări ale componenței zonelor
geografice și ale categoriilor de unelte.
Comisiei ar trebui să îi fie acordate
competențe de executare pentru a stabili procedura și formatul de
transmitere a informațiilor către Comisie și formatul permisului
special de pescuit și a listei navelor care dețin un permis special.
În plus, procedura de luare a deciziilor
stabilită la articolul 30 trebuie să fie clarificată, ca urmare
a intrării în vigoare a TFUE.
Modificările propuse vizează, prin
urmare, schimbări care vor permite planului să funcționeze
eficient în noul cadru decizional instituit prin Tratatul de la Lisabona.
În concordanță cu cele
menționate mai sus, a fost pregătit un proiect de propunere de
modificare a Regulamentului (CE) nr. 1342/2008 iar Comisia este invitată
să adopte această propunere în cel mai scurt timp posibil și
să o înainteze Consiliului și Parlamentului European.
2.           REZULTATELE CONSULTĂRILOR CU
PĂRȚILE INTERESATE ȘI ALE EVALUĂRII IMPACTULUI
Nu a fost necesar să fie consultate
părțile interesate și nici să se efectueze o evaluare a
impactului.
3.           ELEMENTELE JURIDICE ALE PROPUNERII
·
Rezumatul acțiunii propuse
Acțiunea principală constă în
identificarea competențelor conferite Comisiei prin Regulamentul (CE) nr.
1342/2008 al Consiliului și în clasificarea acestora ca fiind
competențe delegate sau competențe de executare.
·
Temeiul juridic
Articolul 43 alineatul (2) din Tratatul
privind funcționarea Uniunii Europene.
·
Principiul subsidiarității
Propunerea intră în sfera
competenței exclusive a Uniunii Europene.
·
Principiul proporționalității
Propunerea modifică măsuri deja
existente în Regulamentul (CE) nr. 1342/2008 al Consiliului, prin urmare nu
este pus în discuție principiul proporționalității.
·
Alegerea instrumentelor
Instrumentul propus: un regulament al Parlamentului
European și al Consiliului.
Alte mijloace nu ar fi potrivite din
următorul motiv: un regulament trebuie modificat printr-un alt regulament.
4.           IMPLICAŢIILE BUGETARE
Această măsură nu presupune
cheltuieli suplimentare pentru Uniune.
2012/0013 (COD)
Propunere de
REGULAMENT AL PARLAMENTULUI EUROPEAN
ŞI AL CONSILIULUI
de modificare a Regulamentului (CE) nr.
1342/2008 al Consiliului din 18 decembrie 2008 de stabilire a unui plan pe
termen lung pentru rezervele de cod și zonele piscicole care
exploatează aceste rezerve
PARLAMENTUL EUROPEAN ŞI
CONSILIUL UNIUNII EUROPENE,
având în vedere Tratatul privind
funcționarea Uniunii Europene, în special
articolul 43 alineatul (2),
având în vedere propunerea Comisiei Europene,
având în vedere avizul Comitetului Economic
și Social European[1],

după transmiterea proiectului de act
legislativ către parlamentele naționale,
hotărând în conformitate cu procedura
legislativă ordinară,
întrucât:
(1)
Regulamentul (CE) nr. 1342/2008 al Consiliului din
18 decembrie 2008 de stabilire a unui plan pe termen lung pentru rezervele de
cod și zonele piscicole care exploatează aceste rezerve și de
abrogare a Regulamentului (CE) nr. 423/2004[2]
acordă Consiliului competența de a monitoriza și a revizui
ratele maxime ale mortalității prin pescuit și nivelurile
asociate ale biomasei stocului de reproducere.
(2)
            În conformitate cu articolul 290 din
tratat, se poate delega Comisiei competența de a completa sau modifica
anumite elemente neesențiale ale unui act legislativ prin intermediul unor
acte delegate.
(3)
În vederea modificării sau a completării
anumitor elemente neesențiale ale prevederilor Regulamentului (CE) nr.
1342/2008, competența de a adopta acte în conformitate cu articolul 290
din tratat trebuie delegată Comisiei în ceea ce privește
următoarele:
–
modificări ale valorilor ratelor maxime ale
mortalității prin pescuit și ale nivelurilor asociate ale
biomasei stocului de reproducere stabilite, atunci când rata țintă a
mortalității prin pescuit a fost atinsă;
–
normele privind ajustarea efortului de pescuit în
cazul în care un grup de nave este exclus din regimul de efort sau reinclus în
acesta;
–
normele privind metoda de calculare a
capacității de pescuit menționate la articolul 14 alineatul (3)
și ajustarea nivelurilor maxime ale capacității, ca urmare a
încetării permanente a activităților de pescuit și a
transferurilor de capacitate;
–
normele privind metoda de calculare pentru
adaptarea efortului de pescuit maxim admisibil în raport cu gestionarea
cotelor;
–
normele privind metoda de calculare pentru adaptarea
efortului de pescuit maxim admisibil în urma transferului de efort între
grupurile de efort;
–
modificări ale componenței zonelor
geografice și ale categoriile de unelte stabilite în anexa I.
(4)
Este deosebit de important ca, pe durata
activităților pregătitoare, Comisia să desfășoare
consultări adecvate, inclusiv la nivel de experți. Atunci când
pregătește și elaborează acte delegate, Comisia trebuie
să asigure transmiterea simultană, la timp și adecvată a
documentelor relevante către Parlamentul European și Consiliu.
(5)
În conformitate cu articolul 291 din tratat, pentru
a pune în aplicare acte obligatorii din punct de vedere juridic în
condiții unitare, acte de punere în aplicare trebuie să confere
Comisiei competențe de executare.
(6)
Pentru a se asigura condiții unitare pentru
punerea în aplicare a Regulamentului (CE) nr. 1342/2008, Comisiei trebuie
să îi fie conferite competențe de executare în ceea ce privește
norme detaliate privind procedura și formatul de transmitere către
Comisie a informațiilor solicitate în temeiul prezentului regulament,
precum și formatul permisului special de pescuit și a listei navelor
care dețin un astfel de permis special. Competențele respective
trebuie exercitate în conformitate cu Regulamentul (UE) nr. 182/2011 al Parlamentului
European și al Consiliului din 16 februarie 2011 de stabilire a normelor
și principiilor generale privind mecanismele de control de către
statele membre al exercitării competențelor de executare de
către Comisie[3].
(7)
Procedura de luare a deciziilor stabilită la
articolul 30 trebuie să fie clarificată, ca urmare a intrării în
vigoare a Tratatului privind funcționarea Uniunii Europene.
(8)
Prin urmare, Regulamentul (CE) nr. 1342/2008
trebuie modificat în consecință,
ADOPTĂ PREZENTUL REGULAMENT:
Articolul 1
Regulamentul (CE) nr. 1342/2008 se
modifică după cum urmează:
(1)
Articolul 10 alineatul (1) se înlocuiește cu
următorul text:
„(1) Comisia este împuternicită să
adopte acte delegate în conformitate cu articolul 31a în ceea ce privește
modificarea valorilor pentru nivelurile prevăzute la articolul 5 alineatul
(2), articolul 6 și articolul 7 alineatul (2), atunci când rata
țintă a mortalității prin pescuit de la articolul 5
alineatul (2) a fost atinsă sau în cazul în care datele
științifice indică faptul că această țintă,
sau nivelul minim și cel de precauție al biomasei reproducătoare
stabilite la articolul 6 sau nivelurile ratei mortalității prin
pescuit indicate la articolul 7 alineatul (2) nu mai sunt adecvate pentru
menținerea unui risc redus de epuizare a stocului și asigurarea randamentului
maxim durabil.”
(2)
Articolul 11 se modifică după cum
urmează:
(a)
alineatul (3) se înlocuiește cu următorul
text:
„(3)    Statele membre furnizează anual
Comisiei informațiile corespunzătoare pentru a putea stabili
dacă sunt îndeplinite condițiile de mai sus.”
(b)
Se adaugă următoarele alineate (4)
și (5):
„(4)    Comisia este împuternicită să
adopte acte delegate în conformitate cu articolul 31a pentru a stabili norme
privind ajustarea efortului de pescuit în cazul în care un grup de nave este
exclus din regimul de efort sau reinclus în regimul de efort în temeiul
articolului 11 alineatul (2), precum și în cazul în care o navă nu
mai respectă cerințele specificate în decizia de excludere.
(5) Norme detaliate privind procedura și
formatul de transmitere către Comisie a informațiilor menționate
la articolul 11 alineatul (3) pot fi adoptate de către Comisie prin
intermediul unor acte de punere în aplicare, în conformitate cu procedura
prevăzută la articolul 32 alineatul (2).”
(3)
La articolul 14 se adaugă următorul alineat
(5):
„(5) Statele membre informează Comisia cu
privire la baza pentru calcularea capacității de pescuit maxime
menționate la alineatul (3), precum și cu privire la orice
ajustări datorate încetării permanente a activităților de
pescuit și transferurilor de capacitate în temeiul articolului 16
alineatul (3).”
(4)
Se introduce următorul articol 14a:
„Articolul 14a
Competențe ale Comisiei
1. Comisia este împuternicită să adopte
acte delegate în conformitate cu articolul 31a pentru a preciza normele privind
metoda de calculare a capacității de pescuit menționate la
articolul 14 alineatul (3) și ajustarea nivelurilor maxime ale
capacității, ca urmare a încetării permanente a
activităților de pescuit și a transferurilor de capacitate în
temeiul articolului 16 alineatul (3).
2. Comisia poate adopta, prin intermediul unor
acte de punere în aplicare, în conformitate cu procedura prevăzută la
articolul 32 alineatul (2), norme detaliate cu privire la următoarele:
(a) formatul permisului special de pescuit
prevăzut la articolul 14 alineatul (2) și procedurile privind punerea
la dispoziție de către statele membre a listei navelor care
dețin acest permis special în conformitate cu articolul 14 alineatul (4);
(b) procedura și formatul de transmitere
către Comisie a informațiilor menționate la articolul 14
alineatul (5).”
(5)
La articolul 16 se introduc următoarele
alineate (4), (5) și (6):
„(4) Statele membre informează Comisia cu
privire la orice adaptare a efortului în conformitate cu prezentul articol.
(5) Comisia este împuternicită să adopte
acte delegate în conformitate cu articolul 31a pentru a stabili norme privind
metoda de calculare care să permită statelor membre să adapteze
efortul de pescuit maxim admisibil în raport cu gestionarea cotelor.
(6) Norme detaliate privind procedura și
formatul de transmitere către Comisie a informațiilor menționate
la alineatul (4) pot fi adoptate de către Comisie prin intermediul unor
acte de punere în aplicare, în conformitate cu procedura prevăzută la
articolul 32 alineatul (2).”
(6)
La articolul 17 se introduc următoarele
alineate (6), (7) și (8):
„(6) Statele membre informează Comisia cu
privire la orice adaptare a efortului în conformitate cu prezentul articol.
(7) Comisia este împuternicită să adopte
acte delegate în conformitate cu articolul 31a pentru a stabili norme privind
metoda de calculare care să permită statelor membre să adapteze
efortul de pescuit maxim admisibil în urma transferului de efort între
grupurile de efort.
(8) Norme detaliate privind procedura și
formatul de transmitere către Comisie a informațiilor menționate
la alineatul (6) pot fi adoptate de către Comisie prin intermediul unor
acte de punere în aplicare, în conformitate cu procedura prevăzută la
articolul 32 alineatul (2).”
(7)
Articolul 30 se înlocuiește cu următorul
text:
„Articolul 30
Procedura de luare a deciziilor
În cazul în care prezentul regulament prevede
că deciziile sunt luate de Consiliu, acesta hotărăște în
conformitate cu tratatul.”
(8)
La articolul 31, prima teză se
înlocuiește cu următorul text:
„Comisia este împuternicită să adopte
acte delegate în conformitate cu articolul 31a pentru a modifica anexa I la
prezentul regulament pe baza următoarelor principii:”
(9)
Se introduce următorul articol 31a:
„Articolul 31a
Exercitarea competențelor delegate
1. Se deleagă Comisiei competența de a
adopta acte delegate, cu respectarea condițiilor stabilite la prezentul
articol.
2. Delegarea de competențe
menționată la articolul 10 alineatul (1), articolul 11 alineatul (4),
articolul 14a alineatul (1), articolul 16 alineatul (5), articolul 17 alineatul
(7) și articolul 31 se conferă pentru o perioadă de timp
nedeterminată.
3. Delegarea de competențe
menționată la articolul 10 alineatul (1), articolul 11 alineatul (4),
articolul 14a alineatul (1), articolul 16 alineatul (5), articolul 17 alineatul
(7) și articolul 31 poate fi revocată în orice moment de către
Parlamentul European sau de către Consiliu. Decizia de revocare pune
capăt delegării competenței specificate în decizia respectivă.
Revocarea intră în vigoare în ziua următoare datei publicării
deciziei în Jurnalul Oficial al Uniunii Europene sau la o dată
ulterioară specificată în decizie. Aceasta nu aduce atingere
validității actelor delegate aflate deja în vigoare.
4. Imediat ce adoptă un act delegat, Comisia
îl notifică simultan Parlamentului European și Consiliului.
5. Un act delegat adoptat în conformitate cu
articolul 10 alineatul (1), articolul 11 alineatul (4), articolul 14a alineatul
(1), articolul 16 alineatul (5), articolul 17 alineatul (7) și articolul
31 intră în vigoare numai în cazul în care nu a fost exprimată nicio
obiecție nici din partea Parlamentului European, nici a Consiliului în
termen de 2 luni de la notificarea actului respectiv Parlamentului European
și Consiliului sau în cazul în care, înainte de expirarea termenului
respectiv, Parlamentul European și Consiliul au informat Comisia cu
privire la faptul că nu vor formula obiecții. Acest termen se
prelungește cu două luni la inițiativa Parlamentului European
sau a Consiliului.”
(10)
Articolul 32 se înlocuiește cu următorul
text:
„Articolul 32
Procedura comitetelor
1. Comisia este asistată de Comitetul pentru
pescuit și acvacultură instituit prin articolul 30 din Regulamentul
(CE) nr. 2371/2002. Respectivul comitet este un comitet în sensul
Regulamentului (UE) nr. 182/2011.
2. Atunci când se face trimitere la prezentul
alineat, se aplică articolul 5 din Regulamentul (UE) nr. 182/2011.”
Articolul 2
Prezentul regulament intră în vigoare în
a 20-a zi de la data publicării în Jurnalul Oficial al Uniunii Europene.
Prezentul regulament este obligatoriu
în toate elementele sale și se aplică direct în toate statele membre.
Adoptat la
Pentru Parlamentul European,                     Pentru
Consiliu,
Preşedintele                                                   Preşedintele
[1]
[2]               JO L 348, 24.12.2008, p. 20.
[3]               JO L 55, 28.2.2011, p. 13.


				|

		52012PC0002

			Propunere de REGULAMENT AL CONSILIULUI de modificare a Regulamentului de punere în aplicare (UE) nr. 282/2011 în ceea ce privește regimurile speciale pentru persoanele impozabile nestabilite care prestează servicii de telecomunicații, servicii de radiodifuziune și de televiziune sau servicii electronice către persoane neimpozabile /* COM/2012/02 final - 2012/0001 (NLE) */

			   	EXPUNERE DE MOTIVE
1.           CONTEXTUL PROPUNERII
Motivele și obiectivele propunerii
Conform articolului 397 din Directiva
2006/112/CE a Consiliului[1]
(denumită în continuare „Directiva TVA”), „Consiliul, hotărând în
unanimitate la propunerea Comisiei, adoptă măsurile necesare pentru
punerea în aplicare a prezentei directive”.
În acest sens, Consiliul a adoptat
Regulamentul (UE) nr. 282/2011 al Consiliului[2],
care prevede norme obligatorii privind aplicarea anumitor dispoziții ale
Directivei TVA și care – între altele – a conferit securitate
juridică unui număr de orientări neobligatorii aprobate de
Comitetul TVA începând din 1977.
O mare parte din Regulamentul (UE) nr.
282/2011 se compune din dispoziții legate de adoptarea Directivei
2008/8/CE[3].
Articolul 5 din această directivă conține modificări
legislative referitoare la regimurile speciale pentru serviciile de
telecomunicații, de radiodifuziune și de televiziune sau pentru
serviciile electronice prestate persoanelor neimpozabile de către
prestatori care nu sunt stabiliți în statul membru de impozitare.
Regulamentul (UE) nr. 282/2011 nu prevede în prezent nicio măsură de
punere în aplicare referitoare la aceste dispoziții care vor intra în
vigoare în 2015. Prin urmare, este necesar să se adapteze regulamentul menționat
în vederea stabilirii unor norme obligatorii privind aplicarea
dispozițiilor respective ale Directivei TVA.
Aceste măsuri trebuie adoptate de
Consiliu cât mai curând posibil și, în orice caz, până la
jumătatea anului 2012, pentru a permite Comisiei și statelor membre
să convină asupra specificațiilor funcționale și
tehnice ale sistemelor IT care trebuie create în vederea punerii în aplicare a
acestor regimuri speciale.
Măsurile propuse se referă numai la
acele aspecte (definiții, domeniul de aplicare al regimurilor,
obligațiile de raportare, identificarea, excluderea, declarațiile de
TVA, moneda, plățile, registrele) pentru care este necesară o
înțelegere comună înainte de proiectarea sistemelor IT. Alte
măsuri, referitoare, în special, la determinarea locului în care este
stabilit clientul, vor fi propuse de Comisie într-o etapă ulterioară.
Este necesară numai modificarea
secțiunii 2 a capitolului XI din Regulamentul (UE) nr. 282/2011.
Contextul general
Pentru a se ține seama de
modificările aduse normelor care reglementează locul de prestare, la
1 ianuarie 2015 vor intra în vigoare o serie de modificări
substanțiale ale Directivei TVA, referitoare la regimurile speciale pentru
persoanele impozabile nestabilite, care prestează servicii de telecomunicații,
de radiodifuziune și de televiziune sau servicii electronice către
persoane neimpozabile (așa-numitul „mini-ghișeu unic”). În cazul
mini-ghișeului unic, prestatorul utilizează un portal web în statul
membru în care este identificat, pentru a declara TVA datorată în alte
state membre pentru prestarea de astfel de servicii către consumatori
privați. Un regim pentru întreprinderile din afara UE care prestează
servicii electronice este deja în vigoare.
În urma modificărilor, acest regim pentru
întreprinderile din afara UE, care se aplică în prezent numai în cazul
prestării de servicii electronice, va fi extins la serviciile de
telecomunicații, de radiodifuziune și de televiziune. În același
timp, un al doilea regim special, care acoperă aceleași tipuri de servicii,
va fi introdus pentru întreprinderile din UE.
Aceste modificări legislative vor conduce
la o extindere semnificativă a domeniului de aplicare a actualului
mini-ghișeu unic și, în consecință, un număr
considerabil mai mare de persoane impozabile vor avea opțiunea de a
utiliza unul din regimurile speciale. Acest fapt reprezintă o provocare
atât pentru administrațiile fiscale, cât și pentru întreprinderi, ca
urmare a necesității de a institui practici administrative și
sisteme IT care să respecte viitoarele cerințe juridice.
Pentru a asigura securitatea juridică,
este necesar să se stabilească norme clare și obligatorii
privind aplicarea dispozițiilor din directiva TVA care se referă la
regimurile speciale pentru persoanele impozabile nestabilite care
prestează servicii de telecomunicații, de radiodifuziune și de
televiziune sau servicii electronice către persoane neimpozabile și
care vor intra în vigoare la 1 ianuarie 2015. Dispozițiile actuale
din Regulamentul (UE) nr. 282/2011 care privesc mini‑ghișeul unic
vor deveni caduce după 31 decembrie 2014. Secțiunea 2 a capitolului
XI din Regulamentul (UE) nr. 282/2011 trebuie, prin urmare, înlocuită cu
un nou set unic de măsuri de punere în aplicare care să acopere atât
regimul special pentru întreprinderile din UE, cât și pe cel pentru
întreprinderile din afara UE, și să se aplice de la 1 ianuarie 2015.
2.           REZULTATELE
CONSULTĂRILOR CU PĂRȚILE INTERESATE ȘI ALE EVALUĂRII
IMPACTULUI
Consultarea părților interesate
În vederea identificării domeniilor în
care ar fi necesare măsuri de punere în aplicare pentru a se asigura o
aplicare comună a dispozițiilor Directivei TVA, statele membre au
fost amplu consultate în cursul unui seminar Fiscalis și al unei reuniuni
a Grupului de lucru nr. 1. Schimburi de opinii cu reprezentanți ai
întreprinderilor au avut loc și în cadrul Grupului de experți
economici pentru TVA.
Obținerea și utilizarea
avizului experților externi
Nu a fost necesar avizul experților
externi.
Evaluarea impactului
Măsurile în cauză sunt de
natură pur tehnică și privesc numai stabilirea modului de
aplicare a dispozițiilor adoptate de Consiliu. Prin urmare, nu este
necesară o evaluare a impactului.
3.           ELEMENTELE JURIDICE ALE
PROPUNERII
Principiul subsidiarității
Principiul subsidiarității se
aplică în măsura în care propunerea nu intră în sfera
competenței exclusive a UE. Obiectivele propunerii nu pot fi realizate în
măsură suficientă de către statele membre. Chiar dacă
statele membre au competența de transpunere a legislației UE, este
esențial ca dispozițiile și modificările introduse să
fie transpuse în legislațiile naționale în mod coordonat, pentru a se
evita eventualitatea ca norme de aplicare divergente adoptate de statele membre
să creeze un obstacol în calea bunei funcționari a sistemului
mini-ghișeului unic. Din motivele expuse mai sus, numai o acțiune a
UE poate asigura tratamentul egal al întreprinderilor și al
cetățenilor în Uniunea Europeană. Prin urmare, propunerea
respectă principiul subsidiarității.
Principiul
proporționalității
Modificarea Regulamentului (UE) nr. 282/2011
al Consiliului este necesară în vederea adaptării sale la
dispozițiile respective din Directiva TVA, care se vor aplica de la 1
ianuarie 2015. Noile dispoziții sunt legate de Directiva 2008/8/CE de modificare
a Directivei 2006/112/CE în ceea ce privește locul de prestare a
serviciilor. Aceste măsuri sunt necesare pentru punerea în aplicare a
Directivei TVA.
Prin urmare, propunerea respectă
principiul proporționalității.
2012/0001 (NLE)
Propunere de
REGULAMENT AL CONSILIULUI
de modificare a Regulamentului de punere în
aplicare (UE) nr. 282/2011 în ceea ce privește regimurile speciale pentru
persoanele impozabile nestabilite care prestează servicii de
telecomunicații, servicii de radiodifuziune și de televiziune sau
servicii electronice către persoane neimpozabile
CONSILIUL UNIUNII EUROPENE,
având în vedere Tratatul privind
funcționarea Uniunii Europene,
având în vedere Directiva 2006/112/CE a
Consiliului din 28 noiembrie 2006 privind sistemul comun al taxei pe valoarea
adăugată[4],
în special articolul 397,
având în vedere propunerea Comisiei Europene,
întrucât:
(1)
Directiva 2006/112/CE, modificată prin
Directiva 2008/8/CE[5],
prevede că, de la 1 ianuarie 2015, toate serviciile de
telecomunicații, de radiodifuziune și de televiziune și toate
serviciile electronice trebuie impozitate în statul membru în care clientul
este stabilit, sau are domiciliul stabil sau reședința
obișnuită (denumit în continuare „stat membru de consum”), indiferent
de locul în care este stabilită persoana impozabilă care
prestează aceste servicii.
(2)
Pentru a facilita respectarea obligațiilor
fiscale în cazul în care astfel de servicii sunt prestate către persoane
neimpozabile, a fost instituit un regim special pentru persoanele impozabile
stabilite în Comunitate, dar într-un alt stat membru decât cel în care sunt
prestate serviciile (denumit în continuare „regimul UE”). În mod similar,
regimul special pentru persoanele impozabile care nu sunt stabilite în
Comunitate, aflat în prezent în vigoare, trebuie extins pentru a acoperi toate
serviciile respective (denumit în continuare „regimul non-UE”). Astfel,
persoanele impozabile nestabilite ar trebui să poată desemna un stat
membru de identificare, ca punct de contact electronic unic pentru
identificarea în scopuri de TVA (taxa pe valoarea adăugată) și
pentru declarația de TVA.
(3)
În cadrul regimului UE, o persoană
impozabilă având sedii comerciale în mai multe state membre ar trebui
să poată desemna oricare dintre statele membre în cauză ca stat
membru de identificare, cu excepția cazului în care persoana
respectivă are sediul activității sale economice în Comunitate.
În acest caz, trebuie să se asigure faptul că statul membru de
identificare este statul membru în care persoana impozabilă și-a
stabilit activitatea economică.
(4)
Pentru a evita sarcinile disproporționate
pentru persoanele impozabile care utilizează regimul UE, trebuie să
se clarifice faptul că, dacă persoana impozabilă a indicat un
anumit stat membru ca stat membru de identificare, aceasta încetează
să mai fie obligată prin decizia respectivă, odată ce nu
mai are un sediu comercial fix în statul membru respectiv.
(5)
Serviciile de telecomunicații, de
radiodifuziune și de televiziune și serviciile electronice prestate
în statele membre în care persoana impozabilă și-a stabilit sediul
activității economice sau are un sediu comercial fix nu sunt incluse
în niciunul din regimurile speciale. Trebuie să se specifice clar că
prestările respective trebuie declarate direct statului membru în cauză.

(6)
Deoarece ambele regimuri speciale sunt
opționale, o persoană impozabilă nestabilită poate, în
orice moment, să ia decizia de a nu mai utiliza regimul. Este necesar
să se stabilească de când intră în vigoare o astfel de decizie.
(7)
Trebuie să se specifice clar că statele
membre trebuie să permită oricărei persoane impozabile să
utilizeze regimul UE, în cazul în care clientul este stabilit, sau are
domiciliul stabil sau reședința obișnuită în orice stat
membru, altul decât cele în care persoana impozabilă și-a stabilit
sediul activității economice sau are un sediu comercial fix.
(8)
Pentru a menține la zi datele de înregistrare
din baza sa de date, statul membru de identificare se bazează pe
informațiile primite de la persoana impozabilă. Pentru a asigura
actualizarea fără întârziere a bazelor de date, este necesar să
se stabilească un termen limită în cadrul căruia persoana
impozabilă trebuie să comunice orice informații relevante cu
privire la începerea, încetarea sau modificarea activităților incluse
în regimul special.
(9)
Înainte ca o persoană impozabilă
nestabilită să poată utiliza unul din regimurile speciale,
acesteia trebuie să i se aloce un număr de identificare în scopuri de
TVA. Pentru a preveni utilizarea retroactivă de către persoanele
impozabile deja identificate în scopuri de TVA, este necesar să se
clarifice momentul de la care se aplică regimurile speciale.
(10)
Pentru a evita orice conflicte de jurisdicție
între statele membre, trebuie să se specifice ce stat membru poate să
excludă o persoană impozabilă de la utilizarea unui regim
special, momentul în care statul membru respectiv trebuie să ia o astfel
de decizie și momentul de la care această decizie intră în
vigoare.
(11)
Trebuie să se clarifice cazul în care se poate
considera că o persoană impozabilă nestabilită care
utilizează unul din regimurile speciale și-a încetat
activitățile în cadrul regimului respectiv. Trebuie să se
clarifice, de asemenea, ce anume constituie nerespectare repetată din
partea persoanei impozabile nestabilite.
(12)
Pentru a promova respectarea regimurilor speciale
și a evita sarcini inutile pentru autoritățile fiscale, unei
persoane impozabile excluse de la unul din regimurile speciale din cauza
neîndeplinirii repetate trebuie să i se refuze, pentru o anumită
perioadă, intrarea în oricare din aceste regimuri.
(13)
Dacă o persoană impozabilă este
exclusă de la unul din regimurile speciale, trebuie să se specifice
clar faptul că toate obligațiile fiscale trebuie achitate la
autoritățile fiscale ale statului membru de consum în cauză,
inclusiv orice rectificări ale declarațiilor de TVA depuse anterior
în cadrul regimului special, sau orice plăți ale TVA aferente acestor
declarații.
(14)
Fiecare perioadă de declarare trebuie
tratată separat, astfel încât să se faciliteze controlul de
către statele membre de consum, iar modificările trebuie operate
numai asupra declarației de TVA în cauză. De asemenea, trebuie
să se specifice clar faptul că sunt posibile mai multe
modificări succesive ale aceleiași declarații de TVA.
(15)
Din motive de control, este oportun să se
solicite depunerea de către persoana impozabilă nestabilită a
unei declarații de TVA în statul membru de identificare, chiar și
atunci când nu au fost prestate servicii în cursul perioadei de declarare. În
ceea ce privește conținutul acesteia, este necesar să se
clarifice faptul că trebuie declarată valoarea exactă a TVA,
fără rotunjiri în plus sau în minus.
(16)
În ceea ce privește modificările
declarației de TVA, este necesar să se stabilească un termen
limită până la care declarația trebuie modificată de statul
membru de identificare la cererea persoanei impozabile nestabilite. În orice
caz, statele membre de consum trebuie să poată accepta
informațiile relevante provenind direct de la persoana impozabilă sau
să poată solicita informațiile respective direct acesteia
și să procedeze la calculul TVA.
(17)
Dacă statul membru de identificare nu a
adoptat moneda euro ca monedă unică, persoana impozabilă
nestabilită trebuie să fie supusă, prin decizia statului membru
respectiv, unei obligații în ceea ce privește moneda în care trebuie
efectuate toate declarațiile de TVA în cadrul regimurilor speciale.
(18)
Pentru o mai bună alocare a
plăților, trebuie să se asigure faptul că sumele
plătite cu titlu de TVA în cadrul regimurilor speciale sunt specifice
declarației de TVA depuse. Orice modificări ulterioare ale sumelor
plătite trebuie efectuate numai cu referire la declarația în
cauză și nu trebuie alocate altei declarații sau efectuate prin
ajustarea unei declarații ulterioare.
(19)
În caz de neplată, de plăți
insuficiente sau de plăți în exces efectuate de persoana
impozabilă nestabilită și cu privire la dobânzi,
penalități și alte cheltuieli accesorii, este important să
se specifice obligațiile statului membru de identificare și,
respectiv, ale statelor membre de consum, pentru a se facilita colectarea TVA
și a se asigura faptul că este plătită suma corectă
pentru serviciile prestate în cadrul regimurilor speciale.
(20)
Registrele ținute de persoanele impozabile
nestabilite trebuie să fie suficient de detaliate. Trebuie să se
stabilească nivelul minim de detaliu cerut pentru aceste registre.
(21)
Pentru a facilita implementarea regimurilor
speciale și pentru ca serviciile prestate începând cu 1 ianuarie 2015
să poată fi incluse în aceste regimuri, persoanele impozabile
nestabilite trebuie să poată depune datele lor de înregistrare în
statul membru pe care l-au desemnat ca stat membru de identificare, începând
deja cu 1 octombrie 2014.
(22)
Prin urmare, Regulamentul (UE) nr. 282/2011 trebuie
modificat în consecință,
ADOPTĂ PREZENTUL REGULAMENT:
Articolul 1
În Regulamentul (UE) nr. 282/2011,
secțiunea 2 din capitolul XI se
înlocuiește cu următorul text:
„SECȚIUNEA 2
Regimuri speciale pentru persoanele
impozabile nestabilite care prestează servicii de telecomunicații,
servicii de radiodifuziune și de televiziune sau servicii electronice
către persoane neimpozabile
(Articolele 358-369k din Directiva 2006/112/CE)
Subsecțiunea 1
Definiții
Articolul 57a
În sensul prezentei secțiuni, se
aplică următoarele definiții:
(1)          „regimul non-UE” înseamnă
regimul special pentru serviciile de telecomunicații, serviciile de
radiodifuziune și de televiziune sau serviciile electronice prestate de
persoane impozabile nestabilite în Comunitate, prevăzut în titlul XII
capitolul 6 secțiunea 2 din Directiva 2006/112/CE;
(2)          „regimul UE” înseamnă regimul
special pentru serviciile de telecomunicații, serviciile de radiodifuziune
și de televiziune sau serviciile electronice prestate de persoane
impozabile stabilite în Comunitate, dar în alt stat membru decât statul membru
de consum, prevăzut în titlul XII capitolul 6 secțiunea 3 din
Directiva 2006/112/CE;
(3)          „regimuri speciale” înseamnă
„regimul non-UE” și „regimul UE”;
(4)          „persoană impozabilă”
înseamnă o persoană impozabilă nestabilită în Comunitate,
astfel cum este definită la articolul 358a alineatul (1) din Directiva
2006/112/CE, sau o persoană impozabilă nestabilită în statul
membru de consum, astfel cum este definită la articolul 369a alineatul (1)
din directiva respectivă.
Subsecțiunea 2
Aplicarea regimurilor speciale
Articolul 57b
O persoană impozabilă care are mai
multe sedii comerciale fixe în Comunitate poate indica oricare din statele
membre în care este stabilită ca stat membru de identificare, în temeiul
articolului 369a al doilea paragraf din Directiva 2006/112/CE.
Cu toate acestea, dacă persoana
impozabilă și-a stabilit activitatea economică în Comunitate,
aceasta trebuie să desemneze statul membru în care și-a stabilit
sediul activității economice ca stat membru de identificare.
Articolul 57c
Dacă o persoană impozabilă care
utilizează regimul UE nu mai are un sediu comercial fix în statul membru
pe care l-a indicat, în temeiul articolului 369a al doilea paragraf din
Directiva 2006/112/CE, ca stat membru de identificare, aceasta încetează
să mai fie obligată prin decizia respectivă.
Subsecțiunea 3
Domeniul de aplicare a regimurilor speciale
Articolul 57d
Regimul UE nu se aplică în cazul
serviciilor de telecomunicații, de radiodifuziune și de televiziune
sau al serviciilor electronice prestate într-un stat membru în care persoana
impozabilă și-a stabilit activitatea economică sau are un sediu
comercial fix. Aceste prestări trebuie în schimb declarate la
autoritățile fiscale competente din statul membru respectiv, în
declarația de TVA prevăzută la articolul 250 din Directiva
2006/112/CE.
Articolul 57e
Fără a aduce atingere articolului
57d, statele membre permit oricărei persoane impozabile să utilizeze
regimul UE, în cazul în care clientul este stabilit, sau are domiciliul stabil
sau reședința obișnuită, în oricare stat membru.
Subsecțiunea 4
Obligații de raportare
Articolul 57f
Persoana impozabilă comunică
statului membru de identificare informațiile solicitate la articolele 360,
361 și 369c din Directiva 2006/112/CE, precum și orice modificare a
informațiilor furnizate, în termen de 30 de zile de la data la care
dispune de aceste informații.
Subsecțiunea 5
Identificare
Articolul 57g
Atunci când o persoană impozabilă
declară statului membru de identificare că își începe
activitățile incluse în unul din regimurile speciale, regimul
respectiv se aplică începând cu prima zi a trimestrului calendaristic
următor.
Cu toate acestea, dacă
activitățile sunt desfășurate pentru prima dată, iar
serviciile sunt prestate înainte de prima zi a trimestrului calendaristic
următor, regimul se aplică începând cu data primei prestări, cu
condiția ca aceasta să aibă loc în trimestrul calendaristic în
care este efectuată comunicarea.
Articolul 57h
La cererea acesteia, statele membre permit
oricărei persoane impozabile care utilizează unul din regimurile
speciale să înceteze utilizarea regimului respectiv. Persoana
impozabilă informează statul membru de identificare cu cel puțin
10 zile înainte de sfârșitul trimestrului calendaristic începând cu care
intenționează să înceteze utilizarea regimului. Încetarea devine
efectivă începând cu prima zi a trimestrului calendaristic următor.
Dacă o persoană impozabilă
decide să înceteze utilizarea unuia din regimurile speciale, aceasta este
exclusă de la utilizarea regimului respectiv în orice stat membru, pentru
o perioadă minimă de un an calendaristic de la data încetării.
Subsecțiunea 6
Excludere
Articolul 58
Dacă o persoană impozabilă care
utilizează unul din regimurile speciale îndeplinește cel puțin
unul din criteriile de excludere stabilite la articolul 363 sau la articolul
369e din Directiva 2006/112/CE, statul membru de identificare exclude persoana
impozabilă în cauză de la regimul respectiv.
Numai statul membru de identificare este
autorizat să excludă o persoană impozabilă de la utilizarea
unuia din regimurile speciale.
Statul membru de identificare poate să
își bazeze decizia de excludere pe orice informații disponibile,
inclusiv pe informațiile furnizate de oricare alt stat membru.
Excluderea devine efectivă începând cu
prima zi a trimestrului calendaristic următor.
Articolul 58a
Dacă o persoană impozabilă care
utilizează unul din regimurile speciale nu a prestat, în niciun stat
membru de consum, serviciile incluse în regimul respectiv, pentru o
perioadă de opt trimestre calendaristice consecutive, se consideră
că aceasta și-a încetat activitățile impozabile în sensul
articolului 363 litera (b) sau al articolului 369e litera (b) din Directiva
2006/112/CE.
Articolul 58b
Dacă o persoană impozabilă este
exclusă de la unul din regimurile speciale din cauza nerespectării
repetate a normelor aferente regimului respectiv, persoana impozabilă în
cauză rămâne exclusă de la utilizarea oricăruia din cele
două regimuri în orice stat membru, până la sfârșitul celui
de-al doilea an calendaristic care urmează după anul calendaristic în
care a avut loc excluderea.
Se consideră că o persoană
impozabilă nu a respectat în mod repetat normele aferente unuia din
regimurile speciale, în sensul articolului 363 litera (d) sau al articolului
369e litera (d) din Directiva 2006/112/CE, în cel puțin următoarele
cazuri:
(a)          dacă aceasta nu a depus
declarațiile de TVA timp de trei trimestre calendaristice consecutive;
(b)          dacă aceasta nu a plătit
nicio sumă datorată cu titlu de TVA, timp de trei trimestre
calendaristice consecutive.
Articolul 58c
Dacă o persoană impozabilă este
exclusă de la unul din regimurile speciale, aceasta trebuie să‑și
achite toate obligațiile privind TVA aferente prestărilor de servicii
de telecomunicații, de servicii de radiodifuziune și de televiziune
sau de servicii electronice direct la autoritățile fiscale ale
statului membru de consum în cauză, inclusiv orice rectificări care
trebuie efectuate la declarațiile de TVA depuse înainte de excludere sau
orice plăți ale TVA.
Subsecțiunea 7
Declarația de TVA
Articolul 59
Orice perioadă de declarare în sensul
articolului 364 sau al articolului 369f din Directiva 2006/112/CE este o
perioadă de declarare separată.
Dacă o persoană impozabilă a
fost înregistrată, în conformitate cu articolul 57g al doilea paragraf din
prezentul regulament, în cadrul unuia din regimurile speciale în cursul unei
perioade de declarare, aceasta trebuie să depună o declarație de
TVA pentru întreaga perioadă de declarare respectivă.
Articolul 59a
Dacă în cursul unei perioade de declarare
nu sunt prestate servicii în cadrul regimurilor speciale, persoana
impozabilă trebuie să depună o declarație de TVA în care
să indice că nu au avut loc prestări de servicii în cursul
perioadei respective (declarație „nulă”).
Articolul 60
Sumele din declarațiile de TVA întocmite
în cadrul regimurilor speciale nu se rotunjesc în plus sau în minus la cel mai
apropiat număr întreg. Trebuie raportată și plătită
valoarea exactă a TVA.
Articolul 61
După ce o declarație de TVA a fost
depusă în conformitate cu articolul 364 sau cu articolul 369f din
Directiva 2006/112/CE, orice modificări ulterioare ale cifrelor înscrise
în declarație pot fi efectuate numai prin intermediul unei modificări
a declarației în cauză și nu printr-o ajustare a unei
declarații ulterioare. Sunt permise mai multe modificări succesive
ale aceleași declarații de TVA.
În cadrul regimurilor speciale, sunt permise
astfel de modificări ale declarațiilor pe parcursul unei perioade de
până la cinci ani de la data la care a fost depusă declarația
inițială. Acest fapt nu aduce atingere dreptului oricărui stat
membru de consum de a accepta sau de a solicita depunerea unei astfel de
modificări de către persoana impozabilă.
Subsecțiunea 8
Monedă
Articolul 61a
Dacă un stat membru de identificare care
nu a adoptat moneda euro ca monedă unică decide că
declarația de TVA trebuie întocmită în moneda națională,
această decizie se aplică tuturor persoanelor impozabile.
Subsecțiunea 9
Plăți
Articolul 62
Sumele plătite cu titlu de TVA în temeiul
articolului 367 sau al articolului 369i din Directiva 2006/112/CE trebuie
să fie specifice declarației de TVA depuse în temeiul articolului 364
sau al articolului 369f din directiva respectivă. Orice ajustare
ulterioară a sumelor plătite poate fi efectuată numai cu referire
la declarația în cauză și nu poate fi alocată altei
declarații sau efectuată prin ajustarea unei declarații
ulterioare. Fiecare plată trebuie să indice numărul de
referință al acestei declarații specifice.
Articolul 63
Un stat membru de identificare care
primește o plată mai mare decât cea rezultată din
declarația de TVA depusă în temeiul articolului 364 sau al
articolului 369f din Directiva 2006/112/CE rambursează suma
plătită în exces direct persoanei impozabile în cauză.
Dacă un stat membru de identificare a
primit o sumă pentru o declarație de TVA despre care s-a constatat
ulterior că este incorectă, iar statul membru în cauză a
distribuit deja această sumă statelor membre de consum, statele
membre respective rambursează direct persoanei impozabile orice plată
în exces. În acest caz, statele membre respective comunică statului membru
de identificare suma rambursărilor în cauză.
Articolul 63a
Persoana impozabilă efectuează orice
plată direct statului membru de identificare.
Dacă plata efectuată nu corespunde
celei rezultate din declarația de TVA depusă în temeiul articolului
364 sau al articolului 369f din Directiva 2006/112/CE, statul membru de
identificare comunică persoanei impozabile, prin mijloace electronice,
orice sumă restantă datorată cu titlu de TVA, în termen de 10
zile de la sfârșitul perioadei menționate la articolul 367 sau la
articolul 369i din Directiva 2006/112/CE.
Orice comunicări ulterioare și
măsurile luate în vederea colectării TVA intră în
responsabilitatea statului membru de consum în cauză.
Articolul 63b
Dacă o declarație de TVA este
incompletă sau incorectă, ori este depusă cu întârziere, sau
dacă plata TVA se efectuează cu întârziere, orice dobânzi,
penalități sau orice alte taxe datorate se plătesc direct
statului membru de consum.
Subsecțiunea 10
Registre
Articolul 63c
1. Pentru a fi considerate suficient de
detaliate în sensul articolelor 369 și 369k din Directiva 2006/112/CE,
registrele ținute de persoana impozabilă trebuie să
conțină următoarele informații:
(a)          statul membru de consum în care este
prestat serviciul;
(b)          tipul de serviciu prestat;
(c)          data prestării serviciului;
(d)          suma impozabilă;
(e)          orice creștere sau reducere
ulterioară a sumei impozabile;
(f)           cota de TVA aplicată;
(g)          valoarea TVA de plată;
(h)          data și suma plăților
primite;
(i)           orice plăți în avans
primite înainte de prestarea serviciului;
(j)           dacă se emite o factură,
informațiile cuprinse în factură;
(k)          numele clientului, dacă
persoana impozabilă deține această informație;
(l)           locul în care clientul este
stabilit, sau în care are domiciliul stabil sau reședința
obișnuită, dacă persoana impozabilă deține aceste
informații.
2. Informațiile menționate la
alineatul (1) sunt înregistrate de către persoana impozabilă în
așa fel încât să poată fi puse la dispoziție fără
întârziere și pentru fiecare serviciu prestat.”
Articolul 2
Prezentul regulament intră în vigoare în
a douăzecea zi de la data publicării în Jurnalul Oficial al
Uniunii Europene.
Prezentul regulament se aplică de la 1
ianuarie 2015.
Cu toate acestea, statele membre permit
persoanelor impozabile nestabilite să depună începând cu 1 octombrie
2014 informațiile solicitate la articolului 360 sau la articolul 369c din
Directiva 2006/112/CE, modificată prin Directiva 2008/8/CE, pentru
înregistrare în cadrul regimurilor speciale pentru persoanele impozabile
nestabilite care prestează servicii de telecomunicații, servicii de
radiodifuziune și de televiziune sau servicii electronice către
persoane neimpozabile.
Prezentul regulament este obligatoriu
în toate elementele sale și se aplică direct în toate statele membre.
Adoptat la Bruxelles,
                                                                       Pentru
Consiliu,
                                                                       Președintele
[1]               Directiva 2006/112/CE a Consiliului din 28 noiembrie
2006 privind sistemul comun al taxei pe valoarea adăugată (JO L 347,
11.12.2006, p.1).
[2]               Regulamentul de punere în aplicare (UE) nr. 282/2011 al
Consiliului din 15 martie 2011 de stabilire a măsurilor de punere în
aplicare a Directivei 2006/112/CE privind sistemul comun al taxei pe valoarea
adăugată (reformare) (JO L 77, 23.3.2011, p. 1).
[3]               Directiva 2008/8/CE a Consiliului din 12 februarie 2008
de modificare a Directivei 2006/112/CE în ceea ce privește locul de
prestare a serviciilor (JO L 44, 20.2.2008, p. 11).
[4]               JO L 347, 11.12.2006, p. 1.
[5]               JO L 44, 20.2.2008, p. 11.